Broj: 04-056/22-1588/1

Podgorica, 14. mart 2022. god.

U skladu sa članom 3 Uredbe o izboru predstavnika/ca nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018) Ministarstvo prosvjete, nauke, kulture i sporta objavljuje

**JAVNI POZIV NEVLADINIM ORGANIZACIJAMA ZA PREDLAGANJE PREDSTAVNIKA/CE U RADNOJ GRUPI ZA IZRADU NACRTA STRATEGIJE ZA MLADE 2022-2026 SA AKCIONIM PLANOM ZA PERIOD 2022-2024**

**Nadležnosti i zadaci Radne grupe**

Zadatak Radne grupe je da pripremi Nacrt strategije za mlade za period 2022-2026 godine sa Nacrtom akcionog plana Strategije za period 2022-2024 u cilju unapređenja položaja mladih u Crnoj Gori kroz koordinirani, participativni i inkluzivni pristup planiranja ključnih mjera i aktivnosti kao i definisanja i jačanja institucionalnog okvira za implementaciju istih.

Za člana/cu Radne grupe nevladina organizacija može da **predloži samo jednog predstavnika/cu.**

Broj predstavnika nevladinih organizacija u Radnoj grupi: **dva predstavnika/ce (2)**

Više nevladinih organizacija mogu predložiti istog/u predstavnika/cu.

Za člana Radne grupe nevladina organizacija može da predloži samo jednog predstavnika/cu.

**Kriterijumi za nevladinu organizaciju koja može da predloži svog predstavnika/cu u Radnoj grupi:**

* da je upisana u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblasti omladinske politike;
* da se ne nalazi u Registru kaznene evidencije;
* da je u prethodne tri godine, u vezi sa pitanjem koje sagledava ili normativno uređuje radno tijelo (razvoj omladinske politike), sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti omladinske politike;
* da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik/ca nevladine organizacije u Radnoj grupi:**

* da ima prebivalište u Crnoj Gori;
* da ima iskustvo u oblasti razvoja omladinske politike i društvene brige o mladima;
* da nije član organa političke partije, javni funkcioner, državni službenik, odnosno namještenik.

**Predlaganje predstavnika/ce nevladine organizacije vrši se na Obrascu 2** propisanim Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (u prilogu).

Nevladina organizacija dužna je da, **uz propisani obrazac koji je potpisan od strane lica ovlašćenog za zastupanje i potvrđen pečatom nevladine organizacije**, za predlaganje predstavnika/ce nevladine organizacije u Radnoj grupi, dostavi i sljedeću dokumentaciju:

* dokaz da je upisana u registar nevladinih organizacija (fotokopija akta);
* fotokopiju statuta nevladine organizacije;
* dokaz da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti omladinske politike, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopiju lične karte ili druge javne isprave na osnovu koje se utvrđuje identitet predstavnika nevladine organizacije u radnom tijelu;
* biografiju predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti omladinske politike/društvene brige o mladima (stručni rad, sertifikat ili drugi dokument);
* izjavu predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

**Napomena: Članovima/cama Radnog tijela ne pripada naknada za rad.**

Rok i način dostavljanja predloga: Rok za dostavljanje predloga je **10 dana** od dana objavljivanja Javnog poziva,

Predlog sa pratećom dokumentacijom se dostavlja putem pošte na adresu:

**Ministarstvo prosvjete, nauke, kulture i sporta**

**ul. Vaka Đurovića b.b.**

**81000 Podgorica**

sa napomenom: „Predlaganje predstavnika/ce nevladine organizacije u Radnoj grupi za izradu Nacrta strategije za mlade 2022-2026 sa Nacrtom akcionog plana Strategije za period 2022-2024.“

Naziv organizacione jedinice organa državne uprave koja je odgovorna za realizaciju pitanja koje sagledava Radna grupa: **Ministarstvo prosvjete, nauke, kulture i sporta**

Predlog predstavnika/ce nevladine organizacije za člana/cu Radne grupe biće razmatran samo ukoliko je dostavljen uz svu potrebnu dokumentaciju i u naznačenom roku.

Ministarstvo prosvjete, nauke, kulture i sporta će, u roku od 7 dana od dana isteka roka za dostavljanje predloga, na svojoj internet stranici i portalu e-uprave objaviti listu predstavnika/ca nevladinih organizacija sa nazivima nevladinih organizacija koje su ih predložile, a koje su ispunile gorenavedene uslove.

Uz tu listu, Ministarstvo prosvjete, nauke, kulture i sporta objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju tražene uslove.

Ministarka prosvjete, nauke, kulture i sporta aktom o obrazovanju Radne grupe izabraće za člana tog tijela predstavnika/cu nevladine organizacije koji/a ispunjava propisane uslove i za koga je dostavljeno najviše predloga nevladinih organizacija koje su ispunile propisane uslove, a u slučaju da za dva ili više predstavnika/ca bude dostavljen jednak broj predloga, izbor predstavnika/ce nevladinih organizacija u Radnu grupu vrši ministarka prosvjete, nauke, kulture i sporta.